โรงเรียนสารวิทยา

โรงเรียนสารวิทยา เป็นโรงเรียนมัธยมศึกษาขนาดใหญ่พิเศษ ประเภทสหศึกษา ตั้งอยู่เลขที่ 2398/96 ถนนพหลโยธิน แขวงเสนานิคม เขตจตุจักร กรุงเทพมหานคร 10900 สังกัดสำนักงานเขตพื้นที่การศึกษากรุงเทพมหานคร เขต 2 กระทรวงศึกษาธิการ ก่อตั้งโดย พ.อ.พระวิทยาสารรณยุต เจ้ากรมวิทยาศาสตร์ทหารบก มีเนื้อที่ประมาณ 31 ไร่ เปิดสอนตั้งแต่ระดับชั้น      ม.1 - ม.6 มีนักเรียนประมาณ 2,700 คน ครู-อาจารย์ 127 คน มีทั้งหมด 72 ห้องเรียนโดย มัธยมศึกษาตอนต้นมี 36 ห้อง (แบ่งเป็น 12-12-12) มัธยมศึกษาตอนปลายมี 36 ห้อง (แบ่งเป็น 12-12-12) สำหรับชั้นมัธยมศึกษาตอนปลาย มี 6 แผนการเรียนคือ วิทยาศาสตร์-คณิตศาสตร์, คณิตศาสตร์-ภาษาอังกฤษ, ภาษาอังกฤษ-เทคโนโลยี, ภาษาอังกฤษ-ภาษาต่างประเทศที่ 2 เช่น ภาษาจีน,ภาษาญี่ปุ่น,ภาษาฝรั่งเศส,ภาษาเกาหลี
== สัญลักษณ์ประจำโรงเรียน ==
คติพจน์ : "ความรู้คู่คุณธรรม กิจกรรมเสริม เพิ่มสิ่งแวดล้อม พร้อมนำการปฏิรูป"
ปรัชญา/คติธรรม : "สุวิชโช ว ชเนสุโต" ผู้มีวิชาดี เป็นคนเด่นในหมู่ชน"
คำขวัญ : "เรียนดี มีวินัย ใจนักกีฬา"
สีประจำโรงเรียน : "เขียว-ขาว"
ตราประจำโรงเรียน : "พระมหาพิชัยมงกุฎ มีตรา ส.ย. อยู่ใต้พระมหาพิชัยมงกุฎ"
ดอกไม้ประจำโรงเรียน : "ดอกสาละ"
พระพุทธรูปประจำโรงเรียน : "พระศากยะมุนีศรีสาระ"
วันสถาปนาโรงเรียน : "1 กรกฎาคม 2487"
== ประวัติ ==
ในปี 2484 ระหว่างสงครามโลกครั้งที่ 2 โรงเรียนต่าง ๆ ในจังหวัดพระนคร และธนบุรี ต้องหยุดทำมีมติเห็นพ้องต้องกันว่าควรจัดตั้งโรงเรียนขึ้นภายในกรมวิทยาศาสตร์ทหารบกเพื่อทำการสอนเด็กเหล่านั้นจึงได้ดำเนินการขอจัดตั้งโรงเรียนต่อกระทรวงศึกษาธิการ
ดังนั้นเมื่อวันที่ 20 พฤษภาคม 2487 พ.อ. พระวิทยาสารรณยุตเจ้ากรมวิทยาศาสตร์ จึงได้ดำเนินการจัดตั้งโรงเรียนเป็นการภายในโดยใช้เรือนแถวนายทหารหมายเลข 9-10เป็นสถานที่ทำการสอน โดยมี พ.ต.ขุนบัญญัติ ทิพโกมุท เป็นเจ้าของ และผู้จัดการ นางสำรวย อุณหะเลขกะ เป็นครูทำการสอนอยู่ในความอุปการะของกรมวิทยาศาสตร์ทหารบกและได้เริ่มทำการสอน เมื่อวันที่ 2 มิถุนายน 2487
ในปี 2489 สงครามโลกครั้งที่ 2 สงบลง พ.อ.จักรายุทธวิชัย หงสกุล (ยศขณะนั้น) เจ้ากรมวิทยาศาสตร์ จึงได้จัดตั้งโรงเรียนต่อกระทรวงศึกษาธิการและได้รับอนุญาตให้จัดตั้งโรงเรียนราษฎร์เป็นการถูกต้องตามพระราชบัญญัติให้ชื่อว่า “โรงเรียนสารวิทยา” สอนตามหลักสูตรของกระทรวงศึกษาธิการตั้งแต่ชั้นประถม ปีที่ 1-4ประเภทสามัญ (ก่อนการเปลี่ยนแปลงแผนการศึกษาของชาติ พ.ศ. 2494) อนุญาตให้รับนักเรียนได้ 125 คนและใช้บริเวณแผนกที่ 6 กรมช่างแสง (แปรสภาพจากกรมวิทย์ฯ ) ถนนพหลโยธินบ้านพักหมายเลข 9-10 เป็นที่ตั้งของโรงเรียน มีนักเรียนทั้งสิ้น 27 คน รับนักเรียนทั่วไป มีครูทำการสอน 3 คน พ.ท.ขุนจรัส พนาวสาน เป็นเจ้าของโรงเรียน โดยมีร.อ.สุวัสตร์ ปัทมานนท์ เป็นผู้จัดการ และนางจำเนียร เอี่ยมบุญฤทธิ์ เป็นครูใหญ่ โรงเรียนได้ดำเนินการเรื่อยมา จนถึงปี 2490 จึงได้ขยายชั้นเรียนถึงมัธยมศึกษาปีที่ 3 มีครูทำการสอน 9 คน เปิดสอนแบบสหศึกษา
ปีพ.ศ. 2498 โรงเรียนได้ขยายรับนักเรียนจนถึงชั้นมัธยมศึกษาปีที่ 6 กระทรวงศึกษาธิการได้รับรองวิทยฐานะเทียบเท่าโรงเรียนรัฐบาล และอนุญาตให้เป็นหน่วย สมทบสอบ และทำการสอบไล่ได้เองทุกชั้น
ต่อมาวันที่ 22 พฤศจิกายน 2500 โรงเรียนสารวิทยาได้เปลี่ยนชื่อใหม่เป็น “โรงเรียนกองทัพบกอุปถัมภ์สารวิทยา” และมีนางวนิดา ปิ่นเพชร เป็นครูใหญ่แทน นางจำเนียร เอี่ยมบุญฤทธิ์ ครูใหญ่คนเดิมซึ่งขอลาออกเพื่อติดตามครอบครัวไปต่างจังหวัด
ในปี พ.ศ. 2503 โรงเรียนได้เปิดทำการสอนนักเรียนเตรียมปีที่ 1 แผนกวิทยาศาสตร์และในปี พ.ศ. 2504 ได้ขยายชั้นเรียนถึงชั้นเตรียมปีที่ 2
วันที่ 1 พฤษภาคม 2519 โรงเรียนกองทัพบกอุปถัมภ์สารวิทยา ได้รับโอนเข้าสังกัดกรมสามัญศึกษา กระทรวงศึกษาธิการได้ชื่อใหม่ว่า “โรงเรียนสารวิทยา” นับตั้งแต่ปี พ.ศ. 2519 จนถึงปัจจุบันและวันที่ 1 กรกฎาคม เป็นวันสถาปนาโรงเรียน
โรงเรียนสารวิทยาจัดตั้งเมื่อปี พ.ศ. 2484 ก่อตั้งโดย พันเอกพระวิทยาสารรณยุต เจ้ากรมวิทยาศาสตร์ เพื่อจัดการเรียนการสอนให้กับนักเรียนในกรุงเทพมหานคร โรงเรียนสารวิทยาตั้งอยู่เลขที่ 2398/96  ถนนพหลโยธิน เสนานิคม จตุจักร กรุงเทพมหานคร เนื้อที่ 31 ไร่ เป็นโรงเรียนสหศึกษา สังกัดสำนักงานเขตพื้นที่การศึกษามัธยม เขต 2 ผู้อำนวยคนปัจจุบัน คือนายราชวัตร สว่างรักษ์
โรงเรียนสารวิทยาจัดการเรียนการสอนในระดับชั้นมัธยมศึกษาตอนต้นและตอนปลาย ปัจจุบันมีนักเรียนจำนวน 3,905 คน และครูจำนวน 113 ท่าน ซึ่งเป็นผู้ที่มีความรู้ และประสบการณ์ทางการสอน นอกจากนี้ โรงเรียนสารวิทยาได้จัดแผนการเรียนที่หลากหลายตามความสนใจของนักเรียน ได้แก่ ระดับชั้นมัธยมศึกษาตอนต้น ได้แก่ ห้องเรียนปกติ Mini English Program หรือห้องเรียนจีนเข้มข้น
ระดับชั้นมัธยมศึกษาตอนปลาย ได้แก่ แผนการเรียนจีนเข้มข้น แผนการเรียนศิลป์-ภาษาเกาหลี  แผนการเรียนศิลป์-ภาษาญี่ปุ่น  แผนการเรียนคณิตศาสตร์-ภาษาอังกฤษ  แผนการเรียนวิทยาศาสตร์-คณิตศาสตร์ รวมทั้ง โครงการห้องเรียนพิเศษ (SAP)
== หลักสูตรและห้องเรียน ==
ระดับมัธยมศึกษาตอนต้น
* มี 12 ห้อง
* ห้องเรียนปกติ ห้อง 1-9 ใช้หลักสูตรมาตราฐานกระทรวงศึกษาธิการ
** โดยทั่วไป จัดตามคะแนนโดย ห้อง 1 และ 2 คือห้องคิงส์ เรียงตามลำดับคะแนนไปเรื่อยๆ จนถึง ห้อง 8
** ทุกปีการศึกษาจะมีการจัดห้องใหม่โดยอิงจากเกรดเฉลี่ยเป็นเกณฑ์
** นักเรียนห้องละ 45 คน
* ห้อง GIFTED โครงการห้องเรียนพิเศษวิทยาศาสตร์-คณิตศาสตร์ จำนวน 1 ห้อง (โดยทั่วไปคือ ห้อง 11)
** รายวิชาวิทยาศาสตร์จะแยกออกเป็น 3 วิชาคือฟิสิกส์ เคมี ชีววิทยา และ คณิตศาสตร์แยกเป็น 2 วิชา ใช้หลักสูตร สอวน.
* ห้อง ICP โครงการห้องเรียนพิเศษภาษาจีนเข้มข้น จำนวน 1 ห้อง (โดยทั่วไปคือ ห้อง 10)
** รายวิชาภาษาจีนจะแยกออกเป็น 2 วิชาคือสอนโดยครูผู้สอนชาวไทย และเจ้าของภาษา เรียน 5 คาบต่อสัปดาห์ มีการสอบวัดระดับด้านภาษาจีน เรียนวิชาอื่นเป็นภาษาไทย
* ห้อง MEP (Mini English Program) จำนวน 1 ห้อง (โดยทั่วไปคือ ห้อง 12)
** ทำการสอนเป็นภาษาอังกฤษใน 4 รายวิชา ได้แก่ วิทยาศาสตร์ คณิตศาสตร์ ภาษาอังกฤษ (หลักและเสริม) และ สังคมศึกษา สอนโดยคณาจารย์ชาวต่างชาติ กำกับการสอนโดยครูไทย
ระดับมัธยมศึกษาตอนปลาย
* มี 13 ห้อง
* มีการจัดห้องเรียนตามแผนการเรียน หลักสามแผนการเรียน คือ ศิลป์-ภาษาที่สาม ศิลป์-คำนวณ และ วิทย์-คณิต และ โครงการพิเศษ SAP ศิลป์-คำนวณและวิทย์-คณิต โดยทั่วไปประกอบไปด้วย
** แผนการเรียนภาษาอังกฤษ-ภาษาจีนเข้มข้น (ศิลป์-จีน)(ห้องเรียนพิเศษ) 1 ห้อง โดยทั่วไปคือห้อง 1
** แผนการเรียนภาษาอังกฤษ-ภาษาเกาหลีเข้มข้น (ศิลป์-เกาหลี)(ห้องเรียนพิเศษ) 1 ห้อง โดยทั่วไปคือห้อง 2
** แผนการเรียนภาษาอังกฤษ-ภาษาญี่ปุ่น (ศิลป์-ญี่ปุ่น) 1 ห้องโดยทั่วไปคือห้อง 3
** แผนการเรียนภาษาอังกฤษ-เทคโนโลยี (ศิลป์-เทคโน) 1 ห้องโดยทั่วไปคือห้อง 4
** แผนการเรียนภาษาอังกฤษ-ฝรั่งเศส (ศิลป์-ฝรั่งเศส) 1 ห้องโดยทั่วไปคือห้อง 5
** แผนการเรียนคณิตศาสตร์-ภาษาอังกฤษ (ศิลป์-คำนวณ) จำนวน 3 ห้องโดยทั่วไปคือห้อง 6-8
*** ห้อง 8 คือห้องที่มีคะแนนสูงสุด(ห้องคิงส์)เรียงลำดับตามเลขห้องไปคือ 7 และ 6
** แผนการเรียนวิทยาศาสตร์-คณิตศาสตร์ (วิทย์-คณิต) จำนวน 5 ห้อง โดยแบ่งเป็นห้อง(วิทย์-คณิต)ทั่วไป คือห้อง 9-12 และห้อง 13 คือ ห้องเรียนโครงการพิเศษวิทยาศาสตร์-คณิตศาสตร์เข้มข้น (GIFTED)จำนวน 1 ห้อง
*** แต่เดิมห้อง 10 จะเป็นแผนการเรียนวิทยาศาสตร์-คณิตศาสตร์ (วิทย์-คณิต) ทั่วไป
*** แต่เดิมห้อง 11 คือแผนการเรียนวิทยาศาสตร์-คณิตศาสตร์-ภาษาจีน (วิทย์-คณิต-จีน) ปัจจุบันคือห้องเรียนวิทยาศาสตร์-คณิตศาสตร์ทั่วไป
*** แต่เดิมห้อง 12 คือแผนการเรียนวิทยาศาสตร์-คณิตศาสตร์-ภาษาญี่ปุ่น (วิทย์-คณิต-ญี่ปุ่น) ปัจจุบันคือห้องวิทย์-คณิต (คิงส์)
*** แต่เดิมการจัดห้องคิงส์-ควีน เริ่มนับจากห้อง 12 เรียงห้องลงไปคือห้อง 11 และ 10 ผู้ที่มีคะแนนสูงสุดจะถูกให้เรียนในแผนการเรียนวิทยาศาสตร์-คณิตศาสตร์-ภาษาญี่ปุ่น โดยทันที เช่นเดียวกับห้อง 11 คือ วิทย์-จีน ปัจจุบัน ไม่มีการใช้ระบบนี้แล้วเปลี่ยนเป็นระบบเลือกโทเสรีแทน
*** ห้อง 12 คือห้องที่มีคะแนนสูงสุด(ห้องคิงส์)เรียงตามลำดับเลขห้องไปคือ 11 และ 10
*** ห้อง 13 คือห้อง (GIFTED) โครงการห้องเรียนพิเศษวิทยาศาสตร์-คณิตศาสตร์เข้มข้น
* กลุ่มแผนการเรียนศิลป์-ภาษาที่สามจะต้องสอบวัดระดับทางภาษาตามเกณฑ์ที่กำหนดให้ผ่านถึงจะสำเร็จการศึกษา (เช่น HSK JLPT TOPIK เป็นต้น)
* กลุ่มแผนการเรียนศิลป์-คำนวณและวิทย์-คณิตจะต้องเลือกวิชาโทหรือเสรี (เช่น ศิลป์-คำนวณ-จีน วิทย์-คณิต-ญี่ปุ่น เป็นต้น) เป็นจำนวน 1 หน่วยกิต (2คาบ) *เริ่มใช้ตั้งแต่ปีการศึกษา 2560
== คณะสี ==
คณะพิบูลสงคราม (สีฟ้า)
คณะโกษาเหล็ก (สีเหลือง)
คณะรณยุต (สีม่วง)
คณะสีหราชเดโช (สีแดง)
คณะพหลพลพยุหเสนา (สีส้ม)
คณะพันท้ายนรสิงห์ (สีชมพู)
== ศิษย์เก่าที่มีชื่อเสียง ==
พลตำรวจเอกพจน์ บุณยะจินดา อดีตอธิบดีกรมตำรวจ และอดีตสมาชิกวุฒิสภา
เทอดพงษ์ ไชยนันทน์ อดีตรัฐมนตรีว่าการกระทรวงสาธารณสุข และอดีตรัฐมนตรีว่าการประจำสำนักนายกรัฐมนตรี
วรายุทธ เย็นบำรุง วิศวกร,นักธุรกิจด้านเทคโนโลยีอวกาศและอุตสาหกรรมดาวเทียม ผู้ก่อตั้ง มิว สเปซ
พลเอก ดร.กิตติศักดิ์ รัฐประเสริฐ นักการเมือง
ราณี แคมเปน (เบลล่า) ดารา นักแสดง
วีรภาพ สุภาพไพบูลย์ ดารา นักแสดง
ธนัชพันธ์ บูรณาชีวาวิไล (DJ บุ๊คโกะ)
วศิน มีปรีชา (ตูมตาม) นักแสดง
วิภาส ศรีทอง นักเขียน รางวัลซีไรต์ ประจำปี พ.ศ. 2555
ภาวินี บูรณาชีวาวิไล (เบลเยื่ยม) แดนซ์ยัวร์แฟตออฟ เต้น..เปลี่ยนชีวิต ซีซั่นที่1
ดวงภร แย้มมณฑา (หลิน) ทรู อะคาเดมี่ แฟนเทเชีย 8
พรพรรณ เชาวฤทธิ์ มิสทีนไทยแลนด์ ปี 1990
ณภัทร บรรจงจิตไพศาล (ญี่ปุ่น) อดีต VJ แชนแนลวีไทยแลนต์, นักแสดงสังกัดจีเอ็มเอ็ม แกรมมี่
กมลชนก รอดเสถียร (เบนซ์) นักแสดงสังกัดช่อง 3 เอชดี
กิตติพร โรจน์วณิช (แตงโม) นักแสดง/ศิลปินไทยในแอลเอ
ศุภวัลย์ พูลเจริญ (ลีเกด) ดารา นางแบบ
ณธัช ศิริพงษ์ธร (ฟลุ้ค) ดารา นักแสดง
ปฐมทัตน์ สุดประเสริฐ นักแสดง, นักฟุตบอลอาชีพ
จิราวุฒิ สารนันต์ นักฟุตบอลอาชีพ
พงษ์พันธุ์ วงษ์สุวรรณ (โค้ชก๊อก) อดีตโค้ชฟุตบอลทีมชาติ
อาทิตย์ ดาวสว่าง นักฟุตบอลอาชีพ
ภุชพงศ์ นามสีฐาน นักฟุตบอลอาชีพ
กรพัฒน์ นารีจันทร์ นักฟุตบอลอาชีพ
จิรัชพงศ์ ศรีแสง (ฟอส) นักแสดงสังกัด จีเอ็มเอ็มทีวี
กษิดิ์เดช ปลูกผล (บุ๊ค) นักแสดงสังกัด จีเอ็มเอ็มทีวี
== อ้างอิง ==
== แหล่งข้อมูลอื่น ==
โรงเรียนสารวิทยา
โรงเรียนในเขตจตุจักร
โรงเรียนที่มีอัตราการแข่งขันสูง
โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2